《第十五祖真赞》
宋代·释德洪

石彪肉醉，木驹夜嘶。我此三昧，非识情知。应缘而现，不落思惟。

是故钵水，以针投之。如仲尼韶，如子期琴。又如萧何，而识淮阴。

无言可寄，无迹可寻。粲然现前，传之以心。穴像之目，我岂慢神。

指树之耳，我知其因。物我如是，所立皆真。随其妙用，见我全身。

稽首真慈，为僧中王。如万星月，见者清凉。尚以众生，不信为伤。

盖盲者咎，非光掩藏。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。